stanford-oval/wikipedia huggingface dataset:
Anton Schall

Anton Schall (22. kesäkuuta 1907 Wien, Itävalta – 10. elokuuta 1947) oli itävaltalainen jalkapalloilija, pelipaikaltaan keskushyökkääjä. Hän oli pituudeltaan 170-senttimetrinen. Hän kuului Itävallan A-maajoukkueeseen ja pelasi MM-kilpailuissa 1934 kaksi ottelua ja teki yhden maalin.
Stephanie Hollenstein

Stephanie Hollenstein, ajoittamaton valokuva.
Stephanie Hollenstein (1886- 1944)  oli itävaltalainen taidemaalari. Hänen tyylisuuntansa oli impressionismi.
Elämänvaiheita

Hollenstein syntyi maalaisperheeseen ja toimi aluksi paimenena. Hänen ensimmäiset maalauksensa esittivät karjaa ja paimenia ja hän valmisti itse ensimmäiset pensselinsä eläinten karvoista. Vuonna 1904 hänet hyväksyttiin taidekouluun Müncheniin, missä hänen piirrostensa voima herätti huomiota. Valmistuttuaan vuonna 1908 hän avasi pienen maalauskoulun Schwabingiin. Koulu toimi kaksi vuotta. Vuonna 1913 hän sai stipendin Italiaan suuntautuvalle opintomatkalle.
Kun ensimmäinen maailmansota alkoi vuonna 1914, Hollenstein päätti auttaa kotimaataan Itävalta-Unkaria sotaponnistuksissa. Hän kouluttautui sairaanhoitajaksi. Sen jälkeen hän pukeutui mieheksi, otti nimen Stephan Hollenstein ja meni rintamapalvelukseen. Palvelustoverit tajusivat asian, mutta eivät puhuneet asiasta. Asia tuli ilmi vuonna 1916 ja Hollenstein erotettiin tehtävästään. Asia tuli julkisuuteen ja herätti huomiota. Hänet kiinnitettiin sotamaalariksi valtion uutistoimistoon ja tässä tehtävässä hän vieraili rintamalla kolmasti. Ansioistaan hänet palkittiin Karl-Truppenkreuz- kunniamerkillä vuonna 1916.
Sodan jälkeen Hollenstein muutti yhteen ystävättärensä, lääkäri Franziska Großin kanssa. Hän piti useita näyttelyitä Wienissä ja matkaili Saksassa ja Italiassa. 1930- luvulla Hollenstein kiinnostui kansallissosialismista ja sen edustamasta "miehekkyyskulttuurista". Hän liittyi tuolloin Itävallassa kielletyn kansallissosialistisen puolueen jäseneksi.
Kun Anschluss toteutui vuonna 1938, Hollenstein ryhtyi toimimaan näkyvästi kansallissosialistina. Hänet nimitettiin entisen Itävallan alueen naistaiteilijoiden liiton johtajaksi. Hän yritti tässä toimessa auttaa vainottuja taiteilijoita, joita syytettiin rappiotaiteesta, kuitenkaan onnistumatta. Häneltä evättiin professorin arvonimi, sillä hänen taidettaan ei pidetty tarpeeksi esimerkillisenä.Luottamustoimestaan Hollenstein erosi vuonna 1943, terveydellisistä syistä.
Teoksia

Maisema, an Inn
Lago Zoi Dolomiiteilla.
Maisema Cetarasta, Campania
Aiheesta muualla

http://www.artnet.com/artists/stephanie-hollenstein/past-auction-results
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat 
Taiteenala:  RKD Artists 
Henkilöt:  Deutsche Biographie  DDB
AirPods

AirPodit ja niiden latauskotelo
Airpodit ovat Applen luomat langattomat Bluetooth-nappikuulokkeet. Ne julkaistiin ensimmäisen kerran 13. joulukuuta 2016. Vuonna 2019 kuulokkeista julkaistiin uusi Airpods Pro -malli ja 2020 AirPods Max -malli.
Äänentoiston lisäksi AirPodeissa on sisäänrakenettu mikrofoni. Mikrofoni eristää taustaääniä ja mahdollistaa puheluiden puhumisen sekä Applen digitaaliselle henkilökohtaiselle avustajalle, Sirille puhumisen.
Suosio

Techradar arvoi Airpods Pro 2 -mallin kuudenneksi parhaaksi nappikuulokkeeksi vuonna 2023. Hän puolsi AirPodien ostamista erinomaisen äänenlaadun takia sekä helppoudesta yhdistää ne toisiin Applen laitteisiin. Kritiikkiä hän löysi akunkestosta.
On arvioitu, että vuoteen 2023 mennessä on myyty oli 150 miljoonaa kappaletta AirPodeja.
Aiheesta muualla

Kuvia tai muita tiedostoja aiheesta AirPods Wikimedia Commonsissa
Seututie 305

Seututie 305 kulkee Hauholla Hämeenlinnassa. Se palvelee pieniä kyliä matkan varrella. Tien pituus on noin 16 kilometriä.
Historiaa

Kun valtatien 3 uusi osuus Hämeenlinnasta Tampereelle valmistui 1960-luvulla, vanha osuus Hämeenlinnasta Pälkäneelle numeroitiin seututieksi 305 ja korjattiin perusteellisesti. 
Vuonna 1990 tämä tie muutettiin kantatieksi 57 ja maantienumero 305 siirtyi Hämeenlinnan ja Hauhon väliselle tielle. Ennen numeromuutosta seututie 305 on ollut yhdystie 3054.
Sveriges Dövas Riksförbund

| Sveriges Dövas Riksförbund |
| --- | --- |

Perustettu:  1922
Kotipaikka:  Sundbyberg, Ruotsi
Viralliset kielet:  ruotsi, ruotsalainen viittomakieli
Puheenjohtaja:  Åsa Henningsson
Pääsihteeri:  Julia Kankkonen
Jäsenlehti:  Dövas tidning
Aiheesta muualla
Sivusto
Sveriges Dövas Riksförbund (lyh. SDR) on Ruotsin kuurojen keskusliitto. Se on perustettu vuonna 1922. Ensimmäinen kuurojen yhdistys oli perustettu Tukholmassa jo 1868. SDR ylläpitää Västanvikin kansanopistoa Taalainmaalla ja julkaisee Dövas tidning -jäsenlehteä.
Aiheesta muualla

Järjestön verkkosivut (ruotsiksi)
Matthias Kaburek

Matthias Kaburek (9. helmikuuta 1911 Wien, Itävalta – 17. elokuuta 1976) oli itävaltalainen jalkapalloilija, pelipaikaltaan hyökkääjä.
Kaburek edusti uransa merkittävimpänä joukkueena kotikaupunkinsa Rapid Wieniä. Hän voitti joukkueen kanssa viidesti Itävallan Bundesliigan kausina 1928–1929, 1929–1930, 1934–1935, 1939–1940 ja 1940–1941. Lisäksi hän voitti Saksan Bundesliigan kaudella 1940–1941 ja Mitropa Cupin 1929–1930. Hän pelasi seuratasolla kaikki kilpailut mukaan luettuina yhteensä 238 ottelua, joissa hän teki 228 maalia.
Kaburek edusti sekä Saksan että Itävallan maajoukkueita. Jälkimmäisen kanssa hän osallistui MM-kilpailuihin 1934, mutta ei pelannut yhtäkään peliä.
Hämeenlinnan Mieskuoro

Hämeenlinnan Mieskuoro on perustettu vuonna 1922.
Syksyllä 2017 järjestetyssä Canta al Mar -laulukilpailussa kuoro saavutti kulta-tason sekä sakraali- että kamarimusiikkisarjassa.
Kuoron ohjelmisto sisältää useita mieskuorolle sävellettyjä ja sovitettuja kotimaisia ja ulkomaisia lauluja, kirkkomusiikista aina kevyeen musiikkiin asti. Laaja ohjelmisto mahdollistaa esiintymisiä erilaisissa konserteissa ja kuoro on myös tilattavissa juhliin ja tapahtumiin joko täysimääräisenä tai pienemmissä kokoonpanoissa.
Kuoron omia perinteisiä esiintymisiä ovat mm. joulu- ja kevätkonsertit sekä vuosittain järjestetyt konsertit eri orkestereiden ja solistien kanssa. Kaikkiaan kuoro esiintyy vuosittain yli 40:ssä erilaisessa julkisessa ja yksityisessä tilaisuudessa.
Hämeenlinnan Mieskuoroa ja sen noin 35 laulajaa on jo vuodesta 2000 lähtien johtanut kansainvälisesti ja kansallisesti palkittu kuoronjohtaja musiikkineuvos, musiikin maisteri Anneli Julén.
Gustaf Ankarcrona

| Gustaf Ankarcrona |
| --- | --- |

Henkilötiedot
Koko nimi:  Sten Gustaf Herman Ankarcrona
Syntynyt: 11. toukokuuta 1869 Hakarp, Ruotsi
Kuollut: 1933 (63–64 vuotta)
Ammatti:  taidemaalari
    
Sten Gustaf Herman Ankarcrona (11. toukokuuta 1869 Hakarp – 1933) oli ruotsalainen taidemaalari. Hän opiskeli Saksassa ja maalasi Taalainmaalla kansallisromanttisia historia- ja maisematauluja. Hän vaikutti myös vanhan paikalliskulttuurin säilyttämisen puolesta.
Teoksia

Fordomtima (Ruotsin kansallismuseo, 1897)
Nimetön maalaus vuodelta 1905.
Ruotsin lipun päivän juhlajuliste vuodelta 1916.
Aiheesta muualla

Kuvia tai muita tiedostoja aiheesta Gustaf Ankarcrona Wikimedia Commonsissa
George Gaynes

| George Gaynes |
| --- | --- |
 George Gaynes vuonna 1964.
Henkilötiedot
Syntynyt: 16. toukokuuta 1917 Helsinki, Suomen suuriruhtinaskunta
Kuollut: 15. helmikuuta 2016 (98 vuotta) North Bend, Washington, Yhdysvallat
Puoliso:  Allyn Ann McLerie
Näyttelijä
Merkittävät roolit:  Tootsie – lyömätön lyyli - John Van Horn Poliisiopisto - Komentaja Eric Lassard
Aiheesta muualla
IMDb 
Elonet
George Gaynes (alk. George Jongejans, 16. toukokuuta 1917 Helsinki – 15. helmikuuta 2016 North Bend, Washington) oli hollantilais-yhdysvaltalainen näyttelijä ja oopperalaulaja. Hän tuli tunnetuksi näyttelijänä niin Broadwaylla kuin monissa elokuvissa ja televisiosarjoissa. Hänet muistetaan parhaiten elokuvasta Tootsie – lyömätön lyyli, jossa hän näytteli John Van Hornia, ja seitsemästä Poliisiopisto-elokuvasta, joissa hän näytteli poliisiopiston johtaja Eric Lassardia. Ennen uraa näyttelijänä hän esiintyi monissa oopperoissa sekä Euroopassa että New Yorkin kaupunginoopperassa.
Nuoruus

George Gaynes syntyi Helsingissä Suomessa. Hänen venäläinen äitinsä Iya De Gay (myöhemmin Lady Iya Abdy) oli taiteilija ja hollantilainen isänsä Gerrit Jongejans liikemies. Hänen enonsa oli muun muassa Casablancassa näytellyt Gregory Gaye. George kasvoi Ranskassa, Englannissa ja Sveitsissä. Georgen äidillä oli suomalaisia sukujuuria.
Ura

Armeijassa
Gaynes palveli Alankomaiden armeijassa vuosina 1943–1946. Hän oli Alankomaiden kuninkaallisessa laivastossa. Gaynes taisteli toisessa maailmansodassa.
Ura > Oopperalaulajana

Gaynes tutustui oopperaan äitinsä ystävän venäläisen laulaja Fjodor Šaljapinin kautta. Hän opiskeli alaa Milanossa ja esiintyi Italiassa ja Ranskassa. Toinen maailmansota keskeytti hänen uransa. Sodan aikana Gaynes ylitti Pyreneet Espanjaan, missä hänet internoitiin. Hänet vapautettiin kolmen kuukauden kuluttua. Gaynes muutti Britanniaan ja listautui Alankomaiden merivoimiin.
Sodan jälkeen Gaynes muutti New Yorkiin ja sai paikan New Yorkin kaupunginoopperasta. Hän esiintyi siellä muun muassa Leporellona Don Giovannissa sekä Gilbertin ja Sullivanin opereteissa. Gaynes ei kuitenkaan kokenut itseänsä oopperalaulajaksi, vaan hän itsensä mukaan ”näytteli oopperalaulajaa” ja jätti siksi oopperalavat.
Ura > Broadwayltä television kautta elokuviin

Gaynes näytteli 1950-luvulla Broadwayllä. Hän esiintyi muun muassa Cole Porterin musikaalissa Out of This World ja My Sister Eileen -novellisarjan musikaaliversiossa.
Gaynes siirtyi 1950-luvun puolivälin jälkeen televisiotuotantoihin ja näytteli muun muassa The Alfred Hitchcock Hour -sarjassa, Bonanzassa, Vaarallisessa tehtävässä, Hawaii Five-O:ssa, Kuuden miljoonan dollarin miehessä ja minisarjassa Rich Man, Poor Man.
Gaynesin elokuvaura alkoi 1960-luvulla. Hän näytteli muun muassa Sidney Lumetin Ryhmässä (1966), Sydney Pollackin romanttisessa elokuvassa Parhaat vuotemme (1973), Peter Bogdanovichin komediassa Viiden pennin leffa (1976), Ken Russellin tieteiskauhuelokuvassa Muutostiloja (1980) ja Steve Martinin komediassa Kuollut mies ei palttoota kaipaa (1982).
Ura > Uran huipulla 1980-luvulla

Vuonna 1982 ilmestyi menestyskomedia Tootsie – lyömätön lyyli, josta myös Gaynes sai runsaasti kehuja kriitikoilta. Sen jälkeen hän alkoi saada huomattavasti enemmän uusia elokuvarooleja, ja hän näytteli komedioissa Ollakko vai eikö olla – siinä leffa! ja Micki & Maude.
Gaynes nousi tähtikaartiin television komediasarjassa Punky Brewster, jota esitettiin vuosina 1984–1988. Vuonna 1984 ilmestyi myös ensimmäinen Poliisiopisto-elokuva, jossa Gaynes näytteli hieman höpsähtänyttä poliisiopiston komentajaa Eric Lassardia. Hän palasi rooliin kuudessa jatko-osassa ja televisiosarjassa Police Academy: The Series.
Ensimmäisen Poliisiopiston jälkeen Gaynesin elokuvia olivat muun muassa Louis Mallen 42. kadun Vanja, Nicholas Hytnerin Noitavaino ja poliittinen satiiri Wag the Dog – häntä heiluttaa koiraa. Gaynes jäi eläkkeelle vuonna 2003.
Yksityiselämä

Gaynes oli naimisissa Allyn Ann McLerien kanssa vuodesta 1953. Liitosta syntyi kaksi lasta. Gaynes oli alun perin Alankomaiden kansalainen ja myöhemmin hän oli Yhdysvaltojen kansalainen.
Rooleja elokuvissa ja televisiosarjoissa

Just Married – isä Robert
Wag the Dog – häntä heiluttaa koiraa – senaattori Cole
Chicagon lääkärit (tv-sarja) – Brook Austin
Noitavaino – tuomari Samuel Sewall
42. kadun Vanja-eno – Serybryakov
Punky Brewster (tv-sarja) – Henry Warnimont
Poliisiopisto ja sen kuusi jatko-osaa – opistonjohtaja Eric Lassard
Tootsie – lyömätön lyyli – John Van Horn
Marooned – avaruuslento – operaationjohtaja
Aiheesta muualla

George Gaynes Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Yhdysvallat  Tšekki  Korea 
Taiteenala:  Discography of American Historical Recordings  MusicBrainz 
Henkilöt:  Elonet 
Muut:  SNAC
Maija Häkkinen

| Maija Häkkinen |
| --- | --- |
 Maija Häkkinen 1930-luvun alussa.
Kansanedustaja
 1. elokuuta 1929 – 31. elokuuta 1933  
Ryhmä/puolue:  Kokoomus
Vaalipiiri:  Hämeen läänin pohjoinen vaalipiiri
Henkilötiedot
Syntynyt: 9. huhtikuuta 1885 Merimasku
Kuollut: 21. toukokuuta 1974 (89 vuotta) Helsinki
Asuinpaikka:  Merimasku, Ruovesi, Helsinki
Ammatti:  tilanomistaja
Vanhemmat:  pastori Johan Gustaf Alfred Helenius, Hilda Amanda Iivari
Puoliso:  Kaarle Fredrik Häkkinen (1906)
Lapset:  Heikki Häkkinen
Tiedot
Koulutus:  ylioppilas 1903
Hilja Maria (Maija) Häkkinen, (o.s. Helenius, myöh. Pelttari, 9. huhtikuuta 1885 Merimasku – 21. toukokuuta 1974 Helsinki) oli suomalainen tilanomistaja ja kokoomuslainen kansanedustaja.
Häkkinen valittiin eduskuntaan kahdesti vuosien 1929 ja 1930 vaaleissa ja hän toimi kansanedustajana 1. elokuuta 1929 – 31. elokuuta 1933 ja presidentin valitsijamies 1937, 1940 ja 1943. Hän oli mukana myös kunnallispolitiikassa, Ruoveden kunnanvaltuustossa.
Häkkinen oli koulutukseltaan ylioppilas (1903). Hän oli maatilan emäntä 1906–1919 ja sitten miehensä kuoltua 1919–1935 tilanomistaja. Poliittisen toiminnan lisäksi hän oli mukana järjestötoiminnassa muun muassa Hämeen-Satakunnan Marttapiiriliiton puheenjohtajana, Marttaliiton valtuuskunnan jäsenenä ja Pohjois-Hämeen Lottapiirin piirijohtokunnan jäsenenä.
Häkkisen puoliso oli vuodesta 1906 kansanedustaja Kaarle Fredrik Häkkinen ja heidän poikansa oli Tampereen kunnallispormestari Heikki Häkkinen.
Aiheesta muualla

Hilja Maria Häkkinen, Porvarillisen työn arkisto
Kansallisen kokoomuspuolueen kansanedustajat
| n k Kansallisen kokoomuspuolueen kansanedustajat 1929–1930 |
| --- | --- |
Eduskuntaryhmä (28):  Ahmavaara  Haataja  Heikkilä  Häkkinen  Ikola  Junnila  Järvinen  Kilpeläinen  Kivi  Kuokkanen  Kuuliala  Lamminen  Lehtonen (1930)  Luoma  Lähteenoja  Moilanen  Nikkanen  Nukari (1929–1930)  Oksanen  Paavolainen  Pennanen  Puhakka  Päivänsalo  Sahlstein  Talas  Tuomikoski  Turja  Virkkunen 
| n k Kansallisen kokoomuspuolueen kansanedustajat 1930–1933 |
| --- | --- |
Eduskuntaryhmä (42):  Aalto-Setälä  Ainali  Anttila  Forstadius  Häkkinen  Junnila  Jussila  Kallioniemi  Kilpeläinen  Kolkki  Korpisaari  Koskelainen (1931–1933)  Koskenheimo (1930–1933†)  Kuokkanen  Kuuliala  Lehtonen  Leivo  Malmivaara  Moilanen  Mäkelä  Nikkanen  Oksala  Oksanen  Paavolainen  Pennanen  Perheentupa  Pesonen  Pihkala  Pojanluoma  Päivänsalo  Rantanen  Rautaharju  Riipinen  Sahlstein  Solja  Sovijärvi  Svinhufvud (1930–1931)  Tulenheimo  Tuomikoski  Turja  Virkkunen 
| --- | --- |
Auktoriteettitunnisteet: Henkilöt :  Eduskunta
Tata Consultancy Services

| Tata Consultancy Services TCS |
| --- | --- |

Tunnuslause:  Building on belief  
Yritysmuoto:  osakeyhtiö
Osake:  BSE: 532540, NSE: TCS; osa BSE Sensex ja CNX Nifty -osakeindeksejä
ISIN:  INE467B01029
Perustettu:  1968 (divisioona Tata Sons Ltd:ssä); 19.1.1995 (Tata Consultancy Services Ltd.)
Toimitusjohtaja:  Rajesh Gopinathan
Puheenjohtaja:  N. Chandrasekaran
Kotipaikka:  TCS House, Raveline Street, Fort, Mumbai 400001, Intia
Toimiala:  Informaatioteknologia
Liikevaihto:   22,1 mrd USD tilikausi 2020-2021
Nettotulos:   3,5 mrd USD (2014–2015)
Henkilöstö:  601 000 (2023)
Emoyhtiö:  Tata Group
Tytäryhtiöt:  noin 30 tytäryritystä
Kotisivu:  www.tcs.com
Infobox OKVirheellinen NIMI-arvo: 
Tata Consultancy Services Ltd (TCS) on Intian suurin ja maailman kymmenenneksi suurin IT-alan yritys (2013). Yhtiö tarjoaa asiakkailleen IT-palveluja, -konsultointia ja liiketoimintaratkaisuja ja toteuttaa liiketoiminnan muutosprosesseja. Yhtiön kotipaikka on Mumbai.  Yhtiön osake noteerataan Intian Mumbain molemmissa pörsseissä (BSE ja NSE). Tata Consultancy Services teki yli 22 miljardin dollarin liikevaihdon tilikautena 2020–2021, ja sen markkina-arvo oli 169,9 miljardia dollaria 25.1.2021.
Yhtiö aloitti toimintansa vuonna 1968 Tata Sons Ltd -yhtiöön perustetusta divisioonasta. Tammikuussa 1995 perustettiin erillinen Tata Consultancy Services Ltd. -yhtiö. Vuonna 2021 yhtiö oli läsnä 46 eri maassa ja sillä oli yli 488 000 työntekijää 154 kansallisuudesta 46 maassa.
Yritys sijoittui Forbesin maailman tuhannen innovatiivisimman yrityksen listalle sijalle 64.  Intialaispörssien listauksessa se oli maaliskuun 2016 alussa markkina-arvoltaan (4,5 biljoonaa Intian rupiaa) Intian suurin julkisesti noteerattu yhtiö.
TCS kuuluu intialaiseen, vuonna 1868 perustettuun markkina-arvoltaan yli 100 miljardin dollarin suuruiseen monialakonserni Tata Groupiin. Tata Groupin liikevaihto oli 106 miljardia dollaria tilikaudella 2019–2020, ja konsernilla on tällä hetkellämilloin? 30 tytäryhtiötä 10 eri toimialalla, joista Tata Consultancy Services on yksi. Tata Group työllisti vuonna 2021 yli 750 000 työntekijää.
Aiheesta muualla

Wikimedia Commonsissa on kuvia tai muita tiedostoja aiheesta .
Tata: Our heritage (Tata konsernin historiaa) (englanniksi) (tata.com)
| n k  BSE Sensex |
| --- | --- |
 Asian Paints  Axis Bank  Bajaj Finance  Bajaj Finserv  Bharti Airtel  HCL Technologies  HDFC Bank  Hindustan Unilever  ICICI Bank  IndusInd Bank  Infosys  ITC  JSW Steel  Kotak Mahindra Bank  Larsen & Toubro  Mahindra & Mahindra  Maruti Suzuki  Nestle India  NTPC  Power Grid Corporation of India  Reliance Industries  State Bank of India  Sun Pharmaceutical Industries  Tata Consultancy Services  Tata Motors 
Päivitetty: 7. tammikuuta 2024
| n k  NIFTY 50 |
| --- | --- |
 Adani Enterprises  Adani Ports  Apollo Hospitals  Asian Paints  Axis Bank  Bajaj Auto  Bajaj Finance  Bajaj Finserv  BPCL  Bharti Airtel  Britannia  Cipla  Coal India  Divi's  Dr. Reddy's  Eicher Motors  Grasim  HCLTech  HDFC Bank  HDFC Life  Hero MotoCorp  Hindalco  HUL  ICICI Bank  IndusInd Bank  Infosys  ITC  JSW Steel Ltd  Kotak Mahindra Bank  L&T  LTIMindtree  M&M  Maruti Suzuki  Nestlé  NTPC  ONGC  Power Grid  Reliance  SBI  SBI Life  Sun Pharma  TCS  Tata Consumer  Tata Motors  Tata Steel  Tech Mahindra  Titan  UltraTech Cement  UPL  Wipro
Djura

| Djura |
| --- | --- |
 Djuran kirkko
 Djura
 Koordinaatit: 60°36′37″N, 15°00′19″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Leksand
Väkiluku (31.12.2023):  382
Djura on taajama Leksandin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 382 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Djura Wikimedia Commonsissa
Yhdysvaltain kansallinen sääpalvelu

| Yhdysvaltain kansallinen sääpalvelu  |
| --- | --- |

Perustettu:  1870
Toimivalta:  Yhdysvaltain liittovaltion hallinto
Ministeriö:  Kauppaministeriö
Päätoimi­paikka:  Silver Spring, Maryland
Pääjohtaja:  Louis Uccellini
Vuosibudjetti:  1,1 miljardia dollaria (2016)
Aiheesta muualla
NWS Online
Yhdysvaltain kansallinen sääpalvelu (engl. National Weather Service, lyh. NWS) on Yhdysvaltojen liittovaltion virasto, joka vastaa turvallisuussääpalvelusta. Se on osa Yhdysvaltain kauppaministeriön alaista NOAA'a.
Organisaatio

NWS:n alueellinen organisaatio sisältää 122 alueellista sääpalvelutoimistoa (Weather Forecast Offices, WFO). Ne huolehtivat myös lentosääpalvelusta. Hydrologisia ennusteita tehdään yhdeksässä jokiennustekeskuksessa. Muita ennuste- ja varoitetyyppejä varten on koko liittovaltion laajuista palveluita antavia ympäristönennustuskeskuksia (kansalliset ennustuskeskukset).  NWS:n suurella analyysi-, ennustus-, ja tukitoimistolla (AFSO) on keskeinen rooli kansallisten sään, vesistöjen, ilmaston ja avaruussään varoitusten ja ennusteiden sekä asiantuntijuuden yhteensovittamisessa aluellisten ja paikallistason ennusteiden ja palvelutuotannon kanssa.
Koko NWS:ssä on henkilökuntaa noin 4 500. Budjettileikkauksien vuoksi henkilökuntaa vähennetiin noin 350:llä vuosina 2018-2019.
NWS:n ja NOAA:n päätoimipiste Marylandin Silver Springissä, kuvassa oikealla näkyvässä korkeassa rakennuksessa. Katolta voi löytää esimerkiksi tuulimaston.
Alueellisten sääennustustoimistojen toiminta-alueet.
NWS:n alueellinen sääennustustoimisto Michiganin Gaylordissa on myös doplersäätutkan sijaintipaikka.
Säähavainnot

Maanpinnan läheisiä sääparametrejä raportoidaan tyypillisesti vähintään tunneittain automaattisilta pintasääasemilta (ASOS), joita NWS hallinnoi yhdessä ilmailu- ja puolustusviranomaisten kanssa. Asemia on noin 900 kappaletta.
Ilmakehän ylemmistä osista saadaan tietoa esimerkiksi radioluotausten, reittilentokoneiden tekemien AMDAR-havaintojen (engl. Aircraft Meteorological Data Relay, sekä erilaisten kaukomittausten (kuten tuulikeilainten, säätutkien, käänteisluotausten, gps-meteorologian) avulla. Laajojen alueiden tietoja kootaan kaukokartoituslaittein: säätutkilla ja meteorologisilla satelliiteilla. Yhdysvallat ylläpitää esimerkiksi GEOS-sarjan sääsatelliitteja päiväntasaajan yläpuolella. Polaarisatelliiteista NOAA:n NWS:n käytössä ovat NOAA-19, NOOA-20 ja Suomi-NPP (tammikuussa 2022). NOAA toimii yhteistyössä europpalaisten (Euroopan avaruusjärjestön ja EUMETSATin) kanssa, ja käyttää vastavuoroisesti eurooppalaisen METOP-polaarisatelliitin dataa. Lisäksi vuonna 2022 on suunnitteilla JPSS-2 -polaarisatelliitin laukaisu.
Esimerkki NOAA:n kansallisen sääpalvelun käyttämästä WSR-88D NEXRAD‎ -säätutkaverkon säätutkasta.
Maapallo GOES-17 -sääsatelliitin kuvaamana (20.5.2018).
Pohjois-Atlantin ja Välimeren sääjärjestelmiä NOAA-20 -polaarisääsatelliitin usean ylilennon kompositiokuvassa 17.9.2020.
Kansalliset ennustuskeskukset

Yhdysvaltain kansallisen sääpalvelun organisaatioon kuuluu yhdeksän kansallista ympäristöennusteita laativaa ennustuskeskusta (NCEP, engl. National Centers for Environmental Prediction) eri osa-alueille suurine laskenta- ja ennustuskeskuksinen.
Avaruussään ennustuskeskus (Space Weather Prediction Center, SWPC)
Ilmailusääkeskus (Aviation Weather Center, AWC)
Ilmastokeskus (Climate Prediction Center, CPC) on vastuussa kaikista ilmastoon liittyvistä tiedotteista ja tilastoista
Kansallinen hurrikaanikeskus (National Hurricane Center, NHC) varoittaa trooppisista pyörremyrskyistä (hurrikaaneista)
Merikeskus (Ocean Prediction Center, OPC) laatii varoituksia ja ennusteita merenkulkijoille
NCEP:n keskusoperaatiot (NCEP Central Operations)
Rajuilmakeskus (Storm Prediction Center, SPC) Normanissa ennustaa tornadoja ja voimakkaita ukkonilmoja
Sääennustuskeskus (Weather Prediction Center, WPC) analysoi säätilannetta ja tulkitsee numeerisia sääennusteita 10 vrk:n ajalle
Ympäristömallinnuksen keskus (Environmental Modeling Center, EMC)